
Rezumat 
În interpretarea tradițională, Republica este o continuare a discuţiilor din Gorgias, conform 
cărora virtutea şi legile polis sunt un truc inventat de o masă de oameni slabi pentru a capta pofta 
de putere a celor mai buni indivizi, puțini la număr dar înclinați în mod natural să conducă. Tezele 
lui Calicles din Gorgias se aseamănă cu ideile expuse de Trasymachus în Cartea 1 din 
Republica. Tezele politice centrale exprimate de Socrate în Republica sunt: cei mai buni 


conducători sunt înţelepţi, cei mai buni conducători guvernează în folosul celor conduşi și nu de 


dragul lor, este foarte puţin probabil ca un oraş să aibă cei mai buni conducători pentru că există o 
prăpastie între valorile majorității oamenilor şi valorile celor înţelepţi, cel mai mare rău adus unui 
oraş sunt luptele civile pentru cine ar trebui să conducă, armonia între cetăţeni cu privire la cine ar 
trebui să conducă, şi armonia impune ca orașul să cultive virtutea şi statul de drept. 


Cuvinte cheie: Republica, Platon, filosofie 


Abstract 

In the traditional interpretation, The Republic is a continuation of the discussions in 
Gorgias, according to which virtue and polis laws are tricks invented by a mass of weak people to 
capture the lust for power of the best individuals, few in number but naturally inclined to leads. 
The theses of Calicles of Gorgias resemble the ideas set forth by Trasymachus in Book 1 of The 
Republic. The central political theses expressed by Socrates in The Republic are: the best rulers 
are wise, the best rulers rule for the benefit of those led and not for their sake, it is very unlikely 
that a city will have the best rulers because there is a chasm between the values of most people and 
the values of the wise, the greatest harm to a city is civil strife for who should rule, harmony 
between citizens as to who should rule, and harmony requires the city to cultivate virtue and the 
rule of law. 

Principalele teme din Republica lui Platon 


În interpretarea tradiţională Republica este o continuare a discuţiilor din Gorgias, conform 
cărora virtutea şi legile polis sunt un truc inventat de o masă de oameni slabi pentru a capta pofta 


de putere a celor mai buni indivizi, puțini la număr dar înclinați în mod natural să conducă (Plato 


1864, 482c-86). Tezele lui Calicles din Gorgias se aseamănă cu ideile expuse de Trasymachus în 
Cartea I din Republica (Plato şi Vegetti 2007, vol. 2, p 202). 

Din punctul de vedere al lui Eric Brown, tezele politice centrale exprimate de Socrate în 
Republica sunt: cei mai buni conducători sunt înţelepţi, cei mai buni conducători guvernează în 
folosul celor conduși și nu de dragul lor, este foarte puţin probabil ca un oraș să aibă cei mai buni 
conducători pentru că există o prăpastie între valorile majorităţii oamenilor şi valorile celor 
înţelepţi, cel mai mare rău adus unui oraş sunt luptele civile pentru cine ar trebui să conducă, 
armonia între cetăţeni cu privire la cine ar trebui să conducă, şi armonia impune ca orașul să cultive 
virtutea şi statul de drept (Brown 2017). 

Din punct de vedere al conținutului, Republica poate fi divizată în mai multe părți (Plato 


şi Vegetti 2007, 17-18): 


Justiţia şi dreptatea (Cartea 1) 

Dacă dreptatea este mai convenabilă decât nedreptatea. (Plato şi Jowett 1991, 331d) 
Thrasymachus face trei afirmaţii care favorizează nedreptatea faţă de dreptatea ca mod de viaţă: 
conducătorii guvernează doar în propriul lor interes, nedreptatea este mai profitabilă decât 
dreptatea, şi omul nedrept are o viață mai bună decât omul drept. Socrate îl contrazice, 
argumentând că funcția sufletului este de a dirija viața omului, şi prin urmare sufletul trebuie să 
aibă o excelenţă în lipsa căreia nu-și poate îndeplini bine funcția (Plato și Jowett 1991, 350d4-5); 
şi întrucât dreptatea este excelența sufletului, "sufletul drept este cel care trăiește bine; şi omul care 
trăieşte bine este eudaimon, omul care nu trăieşte bine nu este; prin urmare, omul drept este cel 
care are o viaţă mai bună, nu omul nedrept.” 

Sean McAleer dezvoltă cinci argumente împotriva definiției lui Thrasymachus: 1) 


argumentul erorii (posibilitatea ca liderii să facă erori în elaborarea legilor): conducătorii sunt mai 


puternici decât cei conduși, dreptatea este (ascultarea) comenzilor, conducătorii greșesc uneori și 
nu comandă ceea ce este în avantajul lor, deci dreptatea nu este (întotdeauna) avantajul celui mai 
puternic; 2) argumentul meşteșugului (meșteșugarii caută întotdeauna să-şi ajute în primul rând 
supușii): meșteşugurile caută să ajute pe cei peste care stăpânesc, toate componentele unei nave 
sunt mai slabe decât nava ca întreg, deci toate meșteșugurile caută să ajute pe cei mai slabi nu pe 
cei mai puternici; 3) argumentul celui care vrea mai mult (persoana nedreaptă care vrea mai mult 
decât oricine altcineva şi nu recunoaște nicio constrângere morală de fapt este în contradicție cu 
concluzia pe care o susține Thrasymachus); 4) argumentul scopului comun (nici măcar o bandă 
criminală nu îşi poate atinge obiectivele decât dacă un fel de justiţie reglementează relațiile în 
grup): dacă x permite acţiunea comună de succes şi y previne acest lucru atunci x este mai puternic 
decât y, justiţia permite iar nedreptatea împiedică acțiunea comună de succes, deci dreptatea este 
mai puternică decât nedreptatea); şi 5) argumentul funcției (o persoană dreaptă este fericită iar una 
nedreaptă este nefericită): virtutea unui lucru permite ca funcția acestuia să fie îndeplinită bine, 
viaţa este o funcţie a sufletului, dreptatea este o virtute a sufletului, nedreptatea un viciu, deci, 
omul drept trăieşte bine; persoana nedreapta traieste prost, în plus, fericirea înseamnă a trăi bine şi 
nefericirea înseamnă să trăieşti prost, deci persoana dreaptă este fericităşi persoana nedreaptă este 
nefericită. (McAleer 2020) 

Polemarch consideră că dreptatea este de a aduce beneficii prietenilor şi a dăuna 
duşmanilor (Plato și Jowett 1991, 331c-e). Socrate infirmă această opinie pentru că ar rezulta că 
dreptatea poate fi utilă în timp de război dar nu şi în timp de pace. Thrasymachus afirmă că 
dreptatea este profitul celui mai puternic (Plato şi Jowett 1991, 338c). Socrate contraargumentează 
prin un silogism (Plato şi Jowett 1991, 339a-e). În cele din urmă, Socrate demonstrează că, întrucât 


viaţa este o funcţie a sufletului, iar virtutea sufletului este tocmai dreptatea, aceasta din urmă este 


singura garanție a unei vieți fericite (Plato şi Jowett 1991, 346b-47). La finalul Cărţii 1 Socrate 
recunoaşte că nu au clarificat ce este dreptatea (Plato şi Jowett 1991, 354b-c), deși utilitatea ei a 
fost recunoscută şi s-a admis că trebuie să fie o virtute. 

În Cartea a II-a se continuă dezbaterea pe tema dreptăţii, Socrate direcţionând discuţia spre 
dreptatea în oraș: „în primul rând. în oraşe căutând ceea ce este; atunci, astfel, am putea examina 
şi la un anumit individ, examinând asemănarea celui mai mare în ideea de mic” (Plato și Jowett 
1991, 368e-369a). Acest tip de dreptate este evaluată până în Cartea a V-a, argumentându-se cu o 
serie de mituri şi "minciuni nobile”. Dreptatea este cauza existenţei celor trei virtuţi (cumpătarea, 
înțelepciunea şi curajul). Referitor la „minciuna nobilă”, Platon acceptă falsitatea dacă se referă la 
aspecte „admirabile din punct de vedere moral” (Smith 2009). 

În Cartea a IX-a se discută dacă este mai bine să fii mai degrabă drept decât nedrept. 
Guvernarea ar trebui lăsată în seama filozofilor, care sunt cei mai drepți, şi deci cei mai puțin 


coruptibili. 


Statul ideal (Cărţile II-III) 

Glaucone împarte bunurile în trei părți: dezirabile pentru sine, dezirabile pentru sine şi 
pentru avantajele pe care le aduc, şi dezirabile doar pentru avantajele pe care le aduc. Socrate 
plasează dreptatea în a doua categorie. Ulterior, lui Socrate i se cere să demonstreze că dreptatea 
este mai avantajoasă decât nedreptatea (Plato şi Jowett 1991, 367b-c), acesta fiind pus în 
dificultate. Începe să schiţeze naşterea unei polis pornind de la un mic sat locuit de ţărani şi artizani 
(Plato 1999, 369b-—72), pe care îl extinde ulterior introducând lucrătorii şi soldaţii (Plato şi Jowett 
1991, 372e-75). Socrate arată că, în evoluţia de la primul polis la al doilea, are loc o degenerare 
fizică şi morală progresivă. Aşa apare ideea unui stat ideal şi perfect, în care cetăţenilor li se cere 


să facă singura treabă care le-a fost atribuită de către stat, împărțindu-i în trei clase sociale: 


meșteșugarii, paznicii, şi conducătorii sau filozofii (singurii capabili să guverneze statul cu 
înțelepciune moderată). Apartenența la una din clase se face în timpul educației când se determină 
ce este cel mai potrivit să facă individul. 

Platon construieşte astfel un stat ideal în care există o justiţie teoretic perfectă, definit drept 
Kallipolis, divizat, la fel ca împărțirea tripartită a sufletului omului individual (Plato şi Jowett 
1991, 439a-41), în trei clase sociale: auriu (conducători-filozofi), argintiu (războinici), bronz 
(lucrători). Astfel, față de teoriile actuale contractuale ale statului modern, statul lui Platon are o 
origine naturală. Dacă toți practicanţii diferitelor meşteşuguri obişnuite ar schimba unelte între ei, 
asta nu ar face „niciun mare rău orașului” (Plato şi Jowett 1991, 434a). Dacă producătorii, gardienii 
şi conducătorii ar face același lucru între clase diferite, pe de altă parte, ar „distruge orașul” (Plato 
şi Jowett 1991, 434a—b). 

C.D. C. Reeve consideră mai multe tipuri de libertate care pot exista într-un stat: libertatea 
individuală implică ideea că fiecare face ceea ce dorește, iar un stat este liber în măsura în care 
limitează libertatea individuală doar pentru a garanta libertate egală tuturor membrilor săi; 
libertatea instrumentală, de a face ceea ce ne dorim, dar care pare insuficientă pentru o adevărată 
libertate sau autonomie; şi libertatea deliberativă, de a avea şi de a satisface acele dorinţe pe care 
am alege să le avem dacă am fi conştienţi de faptele noastre. În acest sens, Republica este o 
încercare de a proiecta un oraş ai cărui membri se bucură de cât mai multă fericire reală şi de cât 
mai multă libertate reală (Plato şi Reeve 2004) 

D. B. Futter afirmă că Republica lui Platon permite o dialectică a orașului centrată pe o 
interpretare a dreptății ca egalitate geometrică (Futter 2018): primul oraş atribuie roluri sociale, al 
doilea oraș perturbă tiparul geometric pentru a permite dorințele de măreție şi autocunoaştere, iar 


"al treilea oraş restabileşte tiparul geometric prin catarsis poetic, o minciună nobilă și stabilirea 


unui lagăr armat”. În căutarea definiţiei dreptăţii, personajele dialogului dezvoltă trei comunităţi 
defecte: un oraş pentru porci (ființa umană este vulnerabilă şi lipsită de multe lucruri (R 369b5-7) 
5), un oraş cu febră (un oraș luxos, abundent (Plato şi Jowett 1991, 372a5-c1)) şi un oraș cu o 
tabără înarmată (soldații devin gardieni care înăbușează febra oraşului luxos prin cenzură (Plato și 
Jowett 1991, 415e1-2; R 399). Mitul metalelor este o minciună utilă, care simbolizează adevăruri 
sociale profunde. Minciuna nobilă formează graniţa dintre oraşul cu febră şi orașul purificat al 
taberei armate. 

Statul ideal al lui Platon, Kallipolis, este o utopie , bazată pe ipoteza fragilă că liderul ideal 
este un filosof adevărat. Socrate, în Cartea a VI-a, consideră totuşi plauzibilă această idee 


(Castelnerac 2011). 


Analogia oraş-suflet. Armonia părților (Cărţile IV-V) 

Platon a anticipat ideea că o societate umană este într-un anumit sens un lucru organic, 
având propriile legi de creștere și decădere. Socrate defineşte virtuțile pe care statul trebuie să le 
posede: înţelepciunea (tipică guvernanţilor), curajul (specific gardienilor), cumpătarea, şi dreptatea 
(definită ca ordine și armonie între diferitele părţi ale statului). În cartea IV, Socrate este întrebat 
dacă gardienii mai pot fi fericiți datorită restricțiilor impuse. Acesta răspunde că fericirea pentru 
gardian constă tocmai în îndeplinirea datoriei sale. 

Socrate susţine că nu putem explica în mod coerent anumite cazuri de conflict psihologic 
decât dacă presupunem că sufletul are cel puţin două părți conform principiului non-opoziţiei: 
„acelaşi lucru nu va fi dispus să facă sau să sufere contrarii în acelaşi sens, în raport cu acelaşi 
lucru, în același timp” (R 436b8-9). Argumentele acestuia permit explicarea akrasiei (slăbiciunea 


voinţei) (aa30). Sufletul este împărțit în rațional, irascibil şi concupiscibil, şi dreptatea există doar 


atunci când cele trei părți sunt în armonie. Astfel, Socrate ajunge atunci la concluzia că tiranul este 
cel mai nefericit om. 

Julia Annas consideră că ideea principală a lui Platon în Republica a fost de a face o 
analogie între orașul-stat și sufletul individual (a279). Norbert Blossner (a280] susţine această teză 
vorbind de o analiză a funcţionării şi îmbunătăţirii morale a sufletului individual. Christopher 
Rowe crede că argumentul din Cărțile II-IV conform căruia virtuțile sunt distinse în termeni de 
tripartiție a sufletului este retoric, conceput doar pentru a confirma pe Glaucon, dar nu 


intenţionează să fie literalmente corect (Smith 2009). 


Teoria Formelor (Metafora liniei şi mitul peşterii) (Cărţile VI-VII) 

Platon consideră că formele oferă soluţii la problemele metafizice şi epistemologice 
determinate de elenchus şi flux, fiind obiecte inteligibile deasupra influenţei fluxului, cu sensuri 
stabile sau referenți. Formele oferă baza pentru definițiile virtuţilor de care are nevoie etica 
socratică. (Plato şi Reeve 2004) Pentru a-și argumenta teoria cunoaşterii, Platon folosește două 
dintre cele mai cunoscute imagini: metafora liniei şi mitul peşterii. 

Metafora liniei, în a doua jumătate a cărții a VI-a: 

„Luaţi în considerare, de exemplu, o linie împărțită în două segmente inegale, apoi continuaţi să o 


împărțiți în același mod, distingând segmentul genului vizibil de cel al genului inteligibil”. 
(Plato şi Jowett 1991, cart. VI, 509d-510a) 


Cele patru părți inegale corespund celor patru planuri de cunoaștere. La cel mai de jos nivel 
de cunoaştere se află opiniile (doxa), care nu sunt reale, ci doar simple aparențe, umbre. Adevărata 
cunoaştere este aceea care se îndreaptă către obiecte reale ale căror obiecte sensibile sunt doar 
imitații. Numai cunoașterea inteligibilă, adică conceptuală, asigură cunoaşterea adevărată și 
universală; opinia întemeiată pe cele două trepte inferioare ale cunoaşterii ajunge să confunde 


adevărul cu imaginea sa (Adorno 2008, 95-97). 


Pentru o mai bună clarificare, la începutul Cărţii a VIl-a se foloseşte mitul peşterii: 
înlănțuiți încă de la naştere se găsesc nişte oameni care nu pot să vadă intrarea; în spatele lor arde 
un foc şi, între foc şi intrarea în peşteră, trece un drum cu un zid care are rol de paravan; de-a 
lungul drumului mulți oameni poartă pe umeri diverse obiecte, ale căror umbre se proiectează pe 
fundul peşterii. Pentru prizonieri, umbrele pe care le văd sunt realitatea. Dar dacă unul dintre ei ar 
fi eliberat şi forțat să iasă din peșteră, iniţial ar fi uimit de lumină şi ar simţi durere; totuşi, treptat 
s-ar obişnui, ar putea vedea reflexele apelor, apoi obiectele reale, stelele şi în final soarele (Binele). 
Întorcându-se în peşteră, va trebui să-și obişnuiască din nou ochii cu întunericul, şi tovarășii săi ar 
râde de el dacă ar încerca să le spună ce a văzut (Plato şi Jowett 1991, 514a—20). Binele poate fi 
gândit ca forma Formelor, sau structurarea lumii ca întreg. 

În acest mod Platon vrea să spună că realitatea sensibilă a imaginaţiei şi conjecturii este 
comparabilă cu umbrele pe care prizonierii le văd proiectate pe perete, în timp ce „realul” 
(Formele) există undeva în afara timpului și spaţiului, care nu este altceva decât „ideea” (250) 
(Silverman 2003). Procesul cognitiv al prizonierului din peşteră este descris şi ca o ascensiune 
dificilă şi treptată, conform metaforei liniei: mai întâi opinia, identificată în umbrele estompate, 
apoi obiectele care fac parte din lumea sensibilă, apoi reflecțiile, identificabile cu matematica, până 
la cunoaşterea ideii de Bine care le luminează pe toate celelalte (în mit, este soarele). Platon afirmă 
primatul Binelui asupra altor idei comparându-l cu soarele: 

„Aşa cum în sfera vizibilă lumina soarelui şi vederea pot fi considerate corect asemănătoare cu 
soarele, dar nu este corect să credem că sunt soarele, aşa și în această cealaltă sferă este 
corect să credem că ştiinţa și adevărul sunt ambele asemănătoare cu binele, dar ar fi incorect 


să credem că unul sau altul dintre ele sunt binele: demnă de onoruri şi mai mari este condiția 
binelui.” (Plato şi Vegetti 2007, 509a) 


Ştiinţa binelui este prima ştiinţă necesară nu numai celor care trebuie să guverneze un stat, 
ci pentru oricine se ocupă de o ştiinţă anume, întrucât este ştiinţa adevărului, care unește și susține 


toate celelalte științe. Forma binelui este asemănătoare unui obiect auto-iluminat care poate ajuta 


cunoașterea să devină inteligibilă, asemănător cu raționamentul sau logica. Dar alegoriei soarelui 

este şi despre realitate şi natura ei: 

"Soarele, cred că aţi spune, nu numai că dă lucrurilor vizibile puterea de a fi văzute, ci asigură și 
apariția, creșterea şi hrănirea lor — deşi el însuşi nu va fi... . Prin urmare, ar trebui să 
spuneţi, de asemenea, că nu numai obiectele cunoaşterii îşi datorează cunoaşterea binelui, 


dar și existenţa și ființa lor se datorează acestuia; deşi binele nu este fiinţa, ci ceva încă 
dincolo de ființă, superior lui ca rang și putere.” (Plato şi Vegetti 2007, 509b) 


Astfel, în analogia soarelui forma binelui este o paradigmă a ordinii raționale care permite 
filosofului să determine ce este binele, ajutând alte tipuri de expertiză (Plato şi Vegetti 2007, 369b) 
(Plato şi Reeve 2004). 

David K. O'Connor face o analogie între umbrele peşterii lui Platon şi umbrele din lumea 
lui Homer, respinsă de Nicholas D Smith (Smith 2009) întrucât umbrele peşterii lui Platon, spre 
deosebire de cele ale lui Homer, nu sunt lucruri moarte, sau reminiscenţe ale acestora de după 


moarte. 


Familia și statul (Cărţile VIII-IX) 

În discuţiile din Republica sunt menţionate cinci regimuri de guvernare care tind să se 
degradeze succesiv: aristocrația (statul ideal), timocrația, oligarhia (plutocraţia), democraţia şi 
tirania (despotismul). Din aristocrație (condusă de înțelepții filosofi) se ajunge în timocraţie prin 
război civil, conducerea fiind preluată de cei care iubesc puterea şi onoarea. Dar ispitele bogăției 
permit apariția oligarhiei, cu polarizarea între bogaţi (cei care conduc) şi săraci, cu accent pe 
proprietate. Din conflictele rezultate între clasele sociale apare democrația, când cei săraci se 
revoltă şi preiau puterea. Dar în acest context apar şi demagogii, care vor păcăli poporul ajungând 
în final la conducere. Libertăţile excesive fac să apară trei clase sociale distincte: clasa dominantă, 
elitele şi plebea. Tensiunile dintre cei săraci şi elite fac ca plebea să acorde puteri sporite 


conducătorilor care, datorită corupției inerente, ajung să conducă prin tiranie. 


Platon critică democraţia deoarece rezultatul ei inevitabil este demagogia. Oligarhia corupe 
societatea prin importanţa acordată banilor şi decizii arbitrare, rezultând o dispariţie a valorilor 
etice. Tirania este rezultatul inevitabil al degenerării democratice (Plato şi Jowett 1991, cart. VIII, 
560c). Conducătorii nu trebuie să aibă proprietate privată, nici copii, pentru a fi interesați doar de 
binele statului. Femeile vor fi în comun, la fel ca bărbaţii, iar perechile vor fi stabilite de magistrați 
astfel încât să se genereze linii de sânge din ce în ce mai bune. 

Socrate clarifică rolul artei, considerând-o o imitație a lumii sensibile, care în sine este 
imitația lumii ideilor. Platon condamnă formele artistice figurative, şi reprezentările teatrale (în 
special tragedia), întrucât încărcătura emoţională a unor astfel de spectacole ar putea avea o 
influență negativă şi acțiune coruptivă asupra cetățenilor. 

Richard Lewis Nettleship afirmă că Platon a susținut, în mai multe locuri din Republica, 
comunismul "ca o mașinărie suplimentară pentru a da efect şi a întări acel spirit pe care educaţia 
trebuie să-l creeze.” (Nettleship 1958) Harvey Yunis afirmă că „Platon a mers atât de departe încât 
şi-a încurajat cititorii să respingă în întregime normele moştenite ale societății (cu privire la 
chestiuni de bază precum căsătoria, viața de familie, proprietatea privată şi credinţa religioasă) şi 
să accepte în locul lor. norme care au fost derivate dintr-o viziune idiosincratică, idealistă a 


realităţii şi articulate de un filozof autocrat” , afirmaţie respinsă de Nicholas D Smith (Smith 2009). 


Mitul lui Er (Cartea X) 


Prin mitul lui Er, (Plato şi Jowett 1991, cart. X) Platon intenționează să argumenteze în 
favoarea nemuririi sufletului și a metempsihozei, și să arate rolul hazardului, libertăţii şi necesităţii 
în viața omului. Un soldat care a murit în luptă a reînviat, și spune că în viaţa de apoi sufletelor li 
se repartizează aleatoriu trupurile în care se reîncarnează. Sufletele îşi vor potoli setea cu apele 


râului Lethe, dar cei care au făcut-o într-un mod necorespunzător îşi vor uita viaţa anterioară, în 


timp ce filozofii, care, călăuziți de rațiune, nu au băut, vor păstra amintirile, doar puţin atenuate, 
ale lumii Ideilor, la care se pot referi ulterior pentru a-şi lărgi cunoştinţele. 


Pentru Stephen Halliwell, mitul lui Er „poate fi considerat fructuos ca invitând la o lectură 

„ciclică” împreună cu dialogul precedent, o lectură care formează paralela hermeneutică cu ciclul 
existențial al vieţii și al morții ilustrat în relatarea lui Er”, susținând că ar trebui să considerăm 
mitul ca o „recompunere filozofică, nu o respingere totală a poeziei”, o poveste a sufletului atât 


după moarte cât şi înainte de moarte. (Smith 2009) 

